

**REPUBLIKA HRVATSKA**

**KARLOVAČKA ŽUPANIJA**

 **OPĆINA RAKOVICA**

 **OPĆINSKO VIJEĆE**

KLASA:

URBROJ:

Rakovica, \_\_. siječnja 2025. godine

Na temelju članka 57. stavka 3. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24) i članka 24. stavka 1. Statuta Općine Rakovica (“Službeni glasnik Općine Rakovica, broj 11/20 – godina izdavanja VI i 11/21 – godina izdavanja VII, 12/21 – godina izdavanja VII, 7/22 – godina izdavanja VIII i 3/23), Općinsko vijeće Općine Rakovica na svojoj 37. sjednici održanoj \_\_. siječnja 2025. godine donosi:

**ODLUKU**

**o visini paušalnog poreza po krevetu, smještajnoj jedinici u kampu i smještajnoj**

 **jedinici u objektu za robinzonski turizam**

**Članak 1.**

 Ovom Odlukom utvrđuje se visina paušalnog poreza na dohodak po krevetu u sobama, apartmanima i kućama za odmor, smještajnoj jedinici u kampu tesmještajnoj jedinici u objektu za robinzonskismještaj za fizičke osobe koje se nalaze na području Općine Rakovica.

**Članak 2.**

Visina paušalnog poreza po krevetu u sobama, apartmanima i kućama za odmor u svim naseljima na području Općine Rakovica određuje se u visini 100,00 eura.

 Visina paušalnog poreza po smještajnoj jedinici u kampu u svim naseljima na području Općine Rakovica određuje se u visini 100,00 eura.

 Visina paušalnog poreza po smještajnoj jedinici u objektu za robinzonski smještaj u svim naseljima na području Općine Rakovica određuje se u visini 100,00 eura.

**Članak 3.**

 Stupanjem na snagu ove Odluke prestaje važiti Odluka o visini paušalnog poreza po krevetu, po smještajnoj jedinici u kampu, po smještajnoj jedinici u kamp odmorištu i smještajnoj jedinici u objektu robinzonskog smještaja („Službeni glasnik Općine Rakovica, broj 10/19 - godina izdavanja V).

**Članak 4.**

Poslovi u vezi s utvrđivanjem, evidentiranjem, nadzorom, naplatom i ovrhom radi naplate paušalnog poreza na dohodak obavljat će nadležna ustrojstvena jedinica Ministarstva financija, Porezna uprava.

**Članak 5.**

 Ova Odluka stupa na snagu osmi dan od dana objave u „Službenom glasniku Općine Rakovica“.

 PREDSJEDNIK

 OPĆINSKOG VIJEĆA

 Zoran Luketić, bacc.oec.

**OBRAZLOŽENJE**

Općinsko vijeće Općine Rakovica je na 37. sjednici održanoj \_. siječnja 2025. godine donijelo Odluku o visini paušalnog poreza po krevetu odnosno smještajnoj jedinici u kampu i smještajnoj jedinici u objektu za robinzonski turizam.

Zakonom o porezu na dohodak („NN“ 115/16, 106/18, 121/19, 32/20, 138/20, 151/22, 114/23 i 151/24) utvrđena je obveza plaćanja paušalnog poreza na dohodak za fizičke osobe koje ostvaruju dohodak o iznajmljivanja stanova, soba i postelja putnicima i turistima i organiziranja kampova. Zakonom se utvrđuje predstavničkim tijelima jedinice lokalne samouprave na usklađenje Odluke u kojoj se propisuju porezi za 20205. godinu i to najkasnije do 28. veljače 2025. godine

Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisnim ovim Zakonom i to:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 100,00 − 300,00 |
| II | 70,00 − 200,00 |
| III | 30,00 − 150,00 |
| IV,0 | 20,00 − 100,00 |

Ako predstavničko tijelo jedinice lokalne samouprave ne donese odluku kojom će propisati visine paušalnog poreza u propisanom roku, visina paušalnog poreza po krevetu odnosno po smještajnoj jedinici u kampu odnosno u smještajnoj jedinici za robinzonski smještaj, određuje se:

|  |  |
| --- | --- |
| Kategorija jedinice lokalne samouprave prema indeksu turističke razvijenosti | Iznos paušalnog poreza u eurima i centima |
| I | 200,00 |
| II | 135,00 |
| III | 90,00 |
| IV, 0 | 60,00 |

Općina Rakovica spada u I kategoriju jedinice lokalne samouprave prema indeksu razvijenosti i može donijeti paušalni porez u iznosu od 100,00 do 300,00 eura.

S obzirom da je Općina Rakovica područje u kojem većina stanovnika živi velikim dijelom od turizma te je razvoj turizma jedna od strateških odrednica Općine Rakovica, stav je da visina poreza bude minimalna, odnosno 100,00 eura, kako bi se time omogućilo poboljšanje i unaprjeđenje kvalitete postojeće i buduće usluge smještaja u Općini Rakovica što je i ključan element za razvoj turističke destinacije sukladno smjernicama nacionalne strategije razvoja turizma. Cilj nam je daljnji razvoj i širenje broja smještaja, stoga smatramo da je minimalni propisani iznos paušalnog iznosa poticaj lokalnom stanovništvu na poboljšanje kvalitete i kvantitete kapaciteta pa se predlaže donošenje ove Odluke.